
Mirko Marotta i dos joves més seran jutjats aquesta setmana pels fets de la manifestació del 24-J contra el Banc Mundial. Hi haurà solidaritat de les organitzacions convocants? 


El pantà d'Itoitzs'imposa per la força 


«Itoitzetik ez dira pasako» 

5000 persones criden "per Itoitz no passaran” 
i exigeixen la llibertat immediata d'Inaki Garcia Koch 


Jornada del 28 de juny 


M ILERS DE MANIFESTANTS ALS CARRERS DE BARCELONA 

Novament el 28 de juny jornada per 
'alliberament gai, lesbià i transsexual 


Irunea/ Euskal Herria Després del desallotja¬ 
ment del poble d'Itoitz la setmana passada 
que va acabar amb 53 persones detingudes 
per negar-se a acceptar la mort de les seves 
valls pel caprici de foscos interessos 
econòmics, i davant la indignació popular, una 
manifestació en la que van participar prop de 
50 0 0 persones va recórrer els carrers d'Irunea 
el diumenge 29 de juny, exigint la paralització 
immediata de l'ompliment del pantà d'Itoitz i 
la llibertat d'Inaki, pres per defensar Itoitz, La 
protesta es va realitzar sota la prepotència i 
xuleria de la Guàrdia Civil - metralladores en 
mà-, la Policia Nacional i la Policia Foral i va 
acabar amb la lectura d'un manifest en el que 
s'agraeix de tot cor "la solidaritat i ajuda rebu¬ 
da des dels diferents llocs defensant les ter¬ 
res, els pobles i plantant cara als enemics del 


nostre futur”. La manifestació anava encapçal¬ 
ada amb una pancarta on es podia llegir «Itoiz 
gelditu, Herriak bizirik» i durant el recorregut 
es van poder escoltar forces lemes com «En 
este pantano muchos meten mano» o 
«Itoitzetik ez dira pasako», així com «Inaki 
askatu» reclamant la imminent llibertat del 
pres Inaki Garcia, El manifest va donar noms i 
cognoms dels responsables d'aquest projecte: 
Govern de Navarra, Ministeri de Medi ambi¬ 
ent, Confederació Hidrogràfica de l'Ebre, 
empreses constructores, hidroelèctriques en 
l'ombra a l'aguait del botí que se'ls ha promès, 
partits polítics com UPN-PP, PSOE, CDN 
(Convergència de Democratas de Navarra), 
UAGN (sindicat d'agricultors i ramaders) i 
polítics locals, traïdors de la seva terra i els 
seus veïns i que sen's dubte han rebut en el 


passat i rebran en el futur el pagament que els 
seus amos els han promès per la seva traïció; 
acusant i mostrant el seu menyspreu també a 
tots aquells miserables, covards i mediocres 
que duen 20 anys mirant a un altre costat, 
criticant unes vegades, les menys, l'imposició 
d'Itoitz amb la boca petita, però col·laborant 
amb la seva covardia, omissió i la seva inde¬ 
cisió, amb els enemics de la terra: Esquerra 
Unida i Eusko Alkartasuna. També es va 
denunciar que a l'espera de la decisió del 
Tribunal d'Estrasburg, que pot posar potes en 
l'aire les pretensions dels impulsors del pantà, 
el Govern de Navarra s'avançi a la possible 
sorpresa i destrueixi els pobles intentant sem¬ 
brar el descoratjament i que es visualitzi que 
la situació és irreversible i que l'oposició al 
crim d'Itoitz ja no té sentit al no existir pobles 


en peus ni veïns vivint i treballant en ells. Es va 
manifestar que l'esperança de parar al mon¬ 
stre, de viure i treballar en el que és nostre, 
d'aixecar de nou els pobles, pedra a pedra, 
resideix i depèn, fonamentalment, del que 
sempre ha depès, de la lluita, de la resistència 
i capacitat de mobilitzar a la gent i a la soci¬ 
etat sencera en la defensa de la gent de les 
valls, dels interessos del poble respecte a la 
gestió pròpia dels recursos naturals, de la 
defensa d'una relació harmònica entre natura 
i desenvolupament econòmic, atacant sense 
treva la visió destructiva del mite del desar- 
rollisme a ultrança i lluitant com s'ha fet 
durant els últims vint anys i com es contin¬ 
uarà fent sense acceptar altre futur que no 
passi pel respecte a la història, la naturalesa i 
la dignitat de la gent i de les valls, Finalment 
es deixà clar que Itoitz és la punta de llança 
del Pla Hidrològic Nacional, i un dels princi¬ 
pals referents dintre de la lluita contra aquest 
macropla que pretén privatitzar l'aigua i 
embassar tots els rius de l'estat, i que tot i el 
desallotjament d'Itoitz, la lluita contra el 
pantà no s'ha acabat i s'insta a totes a estar 
atentes a les iniciatives que es desenvolupin 
en les pròximes setmanes i mesos, i que la 
lliçó de dignitat que ens estan donant la gent 
de les valls afectades perduri sempre i 
serveixi per a la lluita contra el conjunt del 
PHN, A més s'afegí que no continuin amb la 
construcció de pantans ni aquí, ni a Aragó, ni 
a Catalunya ni enlloc i es manifestà l'oposició 
a el recreixement de Yesa, al pantà de 
Biscarrues, Santa Liestra i el de Castrobido i al 
transvasament de l'Ebre, Finalment s'exigí la 
llibertat immediata d'Inaki García Koch, pres 
per Itoiz, que després de la tallada de cables 
va ser condemnat a gairebé 5 anys de presó 
juntament amb altres set companys que en 
l'actualitat segueixen fugint de la injustícia. 

En acabar la manifestació es va celebrar un 
dinar popular al Gaztetxe d'Irunea on es va 
analitzar un poc el futur de la lluita, 

Barcelona.- Aquest 28 de juny ha tornat a 
ser una jornada de lluita perla visibilitat i els 
drets de les homosexualitats i transsexuali- 
tats diverses. Enguany però, a banda de la 
lluita pel present, des de la Comissió Unità¬ 
ria pel 28 de juny s'ha volgut engegar una 
campanya pel reconeixement de les vícti¬ 
mes represaliades durant el franquisme. 
Víctimes per haver triat ser lliures en els 
seus desitjós, sentiments i pensament. En el 
manifest hi podiem llegir paràgrafs com el 
següent: "Fa més de 25 anys que va morir 
Franco i, des de llavors, la nostra societat 
encara té pendent, no només reconèixer i 


Sant Andreu de Palomar.- El passat dissabte 
28 de juny, unes 200 persones van participar 
a la manifestació convocada pels habitants 
de les antigues casernes militars de Sant 
Andreu. La manifestació, que en tot mo¬ 
ment va ser festiva, va començar a les 
casernes sota el lema: "Cuarteles no, Papeles 
sí”, va recórrer el passeig Torras i Bages, fins 
arribar a la plaça Orfila, on es troba la seu 
del districte. A la plaça, una dotació d'anti- 
avalots de la Guàrdia Urbana protegien la 
seu consistorial. Els manifestants van estar 
una estona concentratsa la plaça, i van llegir 
un manifest en totes les llengües que es 
parlen als quarters: català, castellà, rus, 
francès, arab i anglès. En el manifest dem¬ 


rehabilitar els repressaliats homosexuals i 
transsexuals del franquisme si no donar a 
conèixer la memòria històrica de persones 
que, amb la seua lluita silenciosa, ens han 
ajudat a obrir nous camins de llibertats.” La 
manifestació central de la jornada va tenir 
lloc a Barcelona, a mitja tarda. Milers de per¬ 
sones van iniciar la marxa a la plaça Univer¬ 
sitat, fent visibles les reivindicacions, els 
crits i la festa. El centre de la ciutat durant 
més de 3 hores va reunir la protesta, que a la 
nit va desembocar amb una gran festa a la 
plaça Universitat, que es va allargar fins a la 
matinada. Contra-lnfos IIII 03 


anaven els següents punts. 

- Un plà de sanejament que inclogui neteja 
dels mateixos, aigua, llum, i sanitaris. 

- Rebuig de qualsevol plà de desallotjament 
sense un reallotjament previ i digne dels ac¬ 
tuals ocupants, Rebuig també de les solucions 
individuals i transitòries que només suposen 
un "parche” i oculten els problemes reals. 

- Permís de treball temporal pels i les ocu¬ 
pants que els permeti accedir a un salari i 
costejar-se per si mateixos una vivenda. 
Entenen aquestes peticions com la unica 
solució realista i perdurable que evitarà que 
el problema de les 600 persones actual¬ 
ment residents a les casernes s'agreugi deix- 
ant-lesal carrer. Contra-lnfos ]/ 7/ 03 



El poble d'Itoitz durant els enderrocs. Al fons de la imatge el mur gegant de formigó que suposadament sostindrà l'aigua del pantà. 


Lluíta contra la Llb d'Estrangeria 


Entreguen les exigències a l'administració 


M anifestació a Sant Andreu dels actuals 
habitants de les antigues casernes militars 


























Judicis per la resistència 
a que s'ofeguin les valls d'Itoitz 

31oersones encara son en espera de judici. 

La resta han estat condemnades a penes multa. 

Agoitz/ Euskal Herria.- Dijous passat, 26 de falta de proves, Cal destacar que les proves 


Juny, es van celebrar dos dels judicis ràpids 
contra persones detingudes, el 17 de juny a 
Agoitz, durant les accions i protestes contra 
el desallotjament d'Itoitz, 

El primer es va fer contra 9 persones acu¬ 
sades de desordres públics i desobediència, 
6 detingudes per encadenar-se a la balcona¬ 
da del jutjat d'Agoitz i unes altres 3 per enca- 
denar-se a les banderes del mateix edifici 
amb pancartes contra el desallotjament que 
s'estava realitzant el mateix dia a Itoitz, El 
jutge va dictar que els detinguts han de 
pagar 60 euros de pena multa i 3 per cadas¬ 
cun dels 20 dies de presó que se'ls va dema¬ 
nar, Al judici ràpid contra 6 persones que 
van ser detingudes durant la manifestació 
de 250 persones del 17 de juny, que es diri¬ 
gia a dur aigua i menjar a la gent que resistia 
al poble d'Itoitz, ha sentenciat que 5 d'ells 
hauran de pagar 3 euros per cadascun dels 
20 dies de presó i un d'ells va ser absolt per 


van ser els testimonis de la Guardia Civil; 
aquests van declarar durant el judici que mai 
van veure sortir de les mans de les acusades 
cap pedra, però no obstant entre les 250 
persones que es trobaven a la manifestació, 
es va poder observar el moviment de braços 
com llençant pedres, "i si les pedres venien 
d'allà, segur que havien estat ells”. 

El proper 3 de juliol es celebrarà un judici a 
4 persones que van ser detingudes durant 
una acció celebrada fa un any, quan Inaki 
Garcia Koch anava a ser traslladat des de la 
presó de Leon a Iruna, exigint la paralització 
d'Itoitz i la llibertat immediata del pres. 
També seran jutjades unes altres 4 persones 
detingudes durant els successos de les set¬ 
manes pasades, acusades de resistència i 
desordres públics. En aquests moments, a 
part d'aquest judici del dijous, queden per 
jutjar 31 persones detingudes durant el 
desallotjament d'Itoitz, 

La solidaritat s'extén 

Milà/ Itàlia.- Una acció solidària el 21de juny 
va denunciar a les portes del consulat espa¬ 
nyol a la ciutat de Milà la situació a Itoitz. 
Quatre persones s'hi van encadenar i una 
vintena més van desplegar pancartes on es 
denunciava el desallotjament del poble i la 
repressió a les valls afectades. 

Tortosa/ Baix Ebre.- La Plataforma en De¬ 
fensa de l’Ebre censura, tan per la forma 
com per l'objectiu, l'actuació de les forces 
de seguretat, Policia Foral, i Guardia Civil en 
la seva actuació el dia 17 de juny al poble 
d'Itoitz, arran de l'inici de l'enderrocament 
de les cases que quedaran inundades pel 
gran embassament previst a la zona. La PDE 
critica "que es procedeixi a l'enderroca¬ 
ment de les cases habitades d'Itoitz per 
omplir la presa quan hi ha sentències fer¬ 
mes, tant a nivell nacional com internacio¬ 
nal, que ho fan innecessari". La Plataforma 
també ha demanat la llibertat de tots els 
detinguts pelsfets. Multitud de comunicats 
de suport com aquests han set rebuts per 
Solidari@s con Itoiz denunciant i rebutjant 
la situació a les valls afectades. Des d'aque¬ 
st col·lectiu ens remetent un compte cor¬ 
rent per donar suport econòmic: 

Caja Navarra 2054/ 0220 64 00000 4297.5 
indymedia -Friberaonline.com 

Atacs feixistes impunes 


Repressió a l'antifeixisme 


Un centenar de persones criden contra el feixisme 

Resposta a l'atac ultradretà 
contra el centre social Can Vies 

Sants/ Barcelona.- El Centre Social Autogestionat Can Vies rebia una 
inesperada visita el divendres 14 del mes passat, un artefacte incendi¬ 
ari s'esclafà a la porta d'aquest espai alliberat mentre hi havia gent en 
el seu interior. Això succeí un dia després que sortissin a internet, al 
forum de l'organització Espana 2000, plataforma aglutinadora de l'ul¬ 
tra dreta espanyolista, unes declaracions amenaçadores, En resposta a 
l'atac feixista més d'un centenar de persones van recórrer els carrers 
del barri de Sants, el divendres 27, aturant-se a tres dels espais agred¬ 
its pels autoritaris, el Centre Social, les Cotxeres i llogicament el CSA 
Can Vies on davant d'aquest es va fer lectura del manifest escrit per 
l'assemblea d'aquest centre. La protesta que tenia com a lema "2000- 
2003,50 atacs feixistes a Barcelona” va donar peu a que es portessin 
50 cartells on es podien llegir els noms dels 50 espais atacats durant 
aquests anys enmig de pancartes denunciant el feixisme i donant 
suport als centres socials. La protesta es va donar per finalitzada 
davant la seu de districte on es va tallar el trànsit durant força estona. 

Absoltes les 5 persones jutjades 
per pintar una estàtua de Franco 

Madrid.- El Jutjat penal número 8 de Madrid ha acordat absol¬ 
dre als cinc membres d'Izquierda Castellana, veïns de 
Valladolid, que van ser acusats d'un delicte de danys comès al 
maig de 2001sobre una estàtua eqüestre de Franco, situada a la 
capital i que va ser pintada de vermell. Encara que el M inisteri 
Fiscal havia sol·licitat per als acusats multes de 2.160 eurosique 
indemnitzessin de forma conjunta i solidària a l'Ajuntament de 
Madrid amb 4.062 euros pels danys ocasionats en el monument 
erigit al dictador, situat en la plaça de San Juan de la Cruz. El 
citat jutjat, ha resolt absoldre'ls per entendre que els fets no 
constitueixen un delicte de danys sinó tan sols d'un mer 
«deslluïment». A més s'estableix que no ha quedat acreditat que 
el monument sigui de titularitat municipal; per aquest motiu es 
considera que l'Ajuntament de Madrid no està legitimat per a 
reclamar per danys. Després de conèixer la fallada, una de les 
lletrades de la defensa, Doris Benegas va expressar la seva sati- 
facció i va advocar per que, 'atès que no se sap si l'estàtua és de 
propietat pública o privada, sigui retirada de forma definitiva 
en un gest de neteja democràtica'. 

Izquierda Comunera +Contra-lnfos 1/ II 03 


La repressió simposa a Salònica 


Solidaritat amb els detinguts a la cim era de la Ue 


7 de les 29 persones detingudes a Salònica encara 
resten a la presó, 2 son de Burgos i M adrid 


Salònica/Grècia.- La repressió desfermada 
contra els i les manifestants que van protes¬ 
tar a la cimera de Grècia enfront dels capi¬ 
tostos europeus (UE), es centra ara en les 
acusacions que se'ls imputa als i les detingu¬ 
des. Després de la manifestació del dissabte 
21 de juny, van haver-hi un total de 29 per¬ 
sones detingudes, de les que 7 han passat a 
presó preventiva. D'aquestes, dos son de 
l'Estat espanyol, un noi de M adrid (Carlos) i 
un altre de Burgos (Fernando), 1 austríac, 1 
siri i 3 grecs. Els mitjans de comunicació 
grecs han tingut part de responsabilitat en 
complicar la situació legal d'aquests dos 
detinguts, Després d'explicar que els caps de 
totes les policies europees estaven presents 
a Salònica seguint, a través d'un gran moni¬ 
tor, les manifestacions retransmeses en 
directe per desenes de càmeres situades per 
tota la ciutat, els principals mitjans de 
comunicació grecs han facilitat moltes 


informacions confuses, alarmistes i no con¬ 
trastades. Sembla ser que l'única font possi¬ 
ble sigui la policial. A tots dos sel's acusa de 
possessió d'armes i explosius (còctels molo- 
tov), de col·locació d'aquests explosius, de 
participació en manifestació violenta, d'ava¬ 
lots i ruptura de la pau social, de danys a la 
propietat pública i privada i d'incendis. 
D'aquests càrrecs, 4 estan penats amb més 
de 5 anys de presó i la resta de 3 a 5 anys. 
Sembla ser que el jutge els podria acusar de 
'pertinença a banda armada', encara que no 
hi ha res formalitzat, La llei Antiterrorista ha 
entrat en vigor a Grècia fa 2 anys, i encara 
no ha estat mai aplicada, ni tan sols a mem¬ 
bres del grup armat 17 de N ovembre, pel que 
hi ha possibilitats de que no l'apliquin a 
ningú. Els pròxims dies seran decisius ja que 
es coneixeran les acusacions finals. Per això 
és molt important la solidaritat i pressió que 
es pugui fer des dels carrers, per intentar 


substituir la presó preventiva per una fiança. 
Actualment els dos nois es troben a la presó 
de DIABATA, a D km de Salònica. Estan en 
cel·les separades, però de moment es poden 
veure a les hores de pati. Els advocats acon¬ 
sellen que els enviem cartes, roba, llibres per 
tal d'animar-los i ajudar-los a que els respec¬ 
tin més dins la presó, Estan sorgint diferents 
grups des de Salònica per organitzar la soli¬ 
daritat amb els detinguts, l'adreça del Legal 
Team és: Iegalteam2003@webster.gr i el tlf: 
0 0 30 6976099161 L'adreça de la presó és: 
DIKASTIKES FYLAKESDIABATA 
THESSALONIKI, (54012), GRÈCIA, 
i el número de compte corrent creat pel 
grup de recolzament: 

PIREOS BANK 

IBAN (número internacional del compte): 
GR28017220 9 0 0 0 520 9016458443 

Col·lectius i contrainformació 



Convocat un acte de suport la setmana vinent 

El centre Ca Revolta, 
obligat a tancar les portes 

València/ L'Horta .- El dijous passat, el centre Ca Revolta de València 
va tancar les portes per ordre municipal. Després de mesos d'estira i 
arronsa judicial, l'Ajuntament ha decidit a la fi de suspendre caute- 
larment la llicència d'activitats i ordenar-ne el tancament. L'ordre 
arriba després de l'aprovació d'un recurs contra Ca Revolta. Però el 
centre va assegurar que no era d'aplicació, atès que mentre es trami¬ 
tava havia obtingut la llicència d'activitats, 

Acte de suport al centre d'activitats Ca Revolta 
Ca Revolta ja ha preparat un acte de suport, i de protesta contra el 
tancament. Serà el dijous 10 de juliol, a les vuit de la vesprada, 
davant les portes de l'Ajuntament. El portal d'internet VilaWeb va 
actualitzar fa unes setmanes l'especial Ca Revolta en perill, que 
explica tota la història. L'obertura de Ca Revolta va canviar 
notablement el paisatge de Velluters, un dels barris més degradats 
de la ciutat, i l'intent de tancament s'entén com la censura a un 
centre que no ha deixat de fer activitats des d'un punt de vista 
crític. L'amenaça de tancament de fa mig any ja va suscitar la reac¬ 
ció de personalitats de la cultura valenciana. 


Una trentena de persones participen de l'acte 

Despullada popular 
davant de la Com Ràdio 
com a regal a l'actuació 
professional dels mitjans 

Les Corts/ Barcelona.- "Per agrair la gran tasca professional, el 
rigor ètic, la imparcialitat ideològica i el compromís laboral i 
social que els periodistes de la ciutat heu demostrat al llarg dels 
tres anys de durada de la campanya "COM és possible?" hem 
decidit obsequiar-vos amb una foto." D'aquesta forma s'iniciava el 
comunicat emès des del col·lectiu "Com és possible?" per convo¬ 
car a l'acte reivindicatiu en que una trentena de persones es varen 
despullar a les portes de la seu de la ràdio propietat de la 
Diputació de Barcelona, a la Travessera de Les Corts de Barcelona. 
En un irònic i enginyós comunicat publicat a la web www.liberin- 
fo.net els convocants de l'acció feien una profunda crítica al fun¬ 
cionament i les dinàmiques dels mitjans de comunicació i els pe¬ 
riodistes que hi treballen. Contra-lnfos 1/ 7/ 03 

Defensa dels espais naturals 


Antiinstitucional 


Okupació i centres socials 


Demanda de 
suspensió cautelar del 
projecte de Bracons 

Parlament/ Barcelona.- El dilluns 16 de juny el 
Departament de Política Territorial i Obres 
Públiques de la Generalitat de Catalunya 
(DPTOP) va lliurar la totalitat de l'expedient 
pendent a la secció tercera del Tribunal 
Superior de Justícia de Catalunya. L'element 
de l'expedient que faltava era l'Estudi 
d'Impacte Ambiental del tram Torelló-Vall 
d'en Bas de l'eix Vic-Olot, el qual havia estat 
reclamat pel col·lectiu Salvem les Valls des 
del 12 de juny de 2002. Després de més d'un 
any, el TSJC va reclamar-lo al DPTOP avisant 
en termes més expeditius d'aplicar accions 
legals oportunes en cas d'incumpliment de 
l'ordenat, L'estudi ha estat lliurat foradeplaç. 
El 20 de juny amb l'expedient complet, Sal¬ 
vem les Valls va presentar la demanda de sus¬ 
pensió cautelar del projecte de Bracons amb 
l'esperança que s'atorgués la paralització de 
l'obra fins que no hi hagi sentència. Salvem 
les Valls el va presentar davant la porta del 
Parlament i l'entitat va mantenir que aquest 
estudi no recull tots els valors naturals de 
l'àrea afectada i va presentar un estudi alter¬ 
natiu que inclou moltes més espècies i hàbi¬ 
tats protegits per les legislacions catalana, 
estatal i europea. 

Música contra l'Eix 

Puigpardines/ Garrotxa.- El 22 de juny a Puig- 
Pardines es realitzà amb la col·laboració de 
"Músics associats” una actuació musical que 
donà lloc a la gravació d'un CD musical, 
Aquest recull de grups musícalsservírà com a 
suport econòmic a la lluita contra el projecte 
d'eix entre Vic i Olot. Abans de l'actuació 
musical es va fer una petita excursió per la 
zona i un dinar popular. Contra-lnfos H II 03 


Butlletí setmanal 

Gdntra-Infos 


tel: 93.442.62.53 

CORREU ELECTRONIC: 

«zitzania@sindominio.net» 


Propera visita del príncep a la Uab 

Detinguts onze independentistes gallecs 
per manifestar-se contra el rei Borbó 


Santiago de Compostela/ Galiza .- Coincidint 
amb la presència del monarca espanyol a 
Compostela, un grup de militants de NÓS- 
Unidade Popular que pretenien manifestar 
la repulsa a la visita del borbó a Galiza, van 
ser detinguts poc després de les llde la nit 
del passat 23 de Juny. Un impressionant dis¬ 
positiu policial que literalment voltava i 
ocupava un extens perímetre del casc antic 
delacapital gallega, va impedir exercir el lli¬ 
ure dret de manifestació i expressió, con¬ 
duint a onze militants de NÓS-Unidade 
Popular, entre insults i empentes, des de la 
Plaça de Platerias fins a la comissaria, Fins 
que van passar prop de dues hores no van 
poder abandonar el recinte policial, coin¬ 
cidint amb el final del sopar que el monarca 
realitzava a la Fundació "Caixa Galícia", en 
companyia de l'èlit política, econòmica i de 
la burocràcia sindical. Manuel Garrotxa, l'al¬ 
calde de Compostela, Bugalho, el dirigent 
del PSOE. Emílio Pérez Tourinho, el 
secretàrio general de la UGT "gallega”, Suso 
M osquera, diversos directors de mitjans de 
comunicació, així com alguns dels màxims 


representants de la oligarquia gallega: José 
Luís Mendez de Caixa Galícia: Julio 
Fernandez Gaioso de Caixa Nova; els ger¬ 
mans Àries del Banc Pastor; el president del 
grup Calvo José Luis Calvo; Jesus Alonso de 
Jealsa, o els presidents de Pescanova, del 
Grup Tojeiro, o de Polyships, fins un total de 
setanta persones, participaven en el sopar. 
Durant la presència a comissaria, Carlos 
M orais, va ser apartat de la resta del grup de 
detinguts, i conduït a un recinte annex per 
tres membres de la VII Unitat d'Intervenció 
de la Policia, on, a més d'insults i amenaces 
de mort, va ser agredit a la cara mentre dos 
policies l'agafaven pels braços. L'endemà va 
presentar una denúncia per agressions i mal¬ 
tractaments al jutjat de guàrdia de 
Compostela. 

D'altra banda, el príncep Felip, visitarà la 
Universitat Autònoma de Barcelona el prop¬ 
er dimecres 2 de juliol a les 9 del matí per 
inaugurar el Congrés Nacional de 
l'Associació Espanyola d'Ecologia Terrestre. 
També s'esperen protestes. 

Contra-lnfos]/ 7/ 03 


Lluites d'arreu 


Acció de solidaritat amb camperol bolivià 


Barcelona.- A migdia del 19 de juny es va concentrar un reduït nombre de persones a les 
portes del Consulat de Bolívia a Barcelona, a la cèntrica Plaça Francesc Macià. Ajudats per 
unes pancartes de cartró i fusta, van estar advertint a les vianants de les deplorables condi¬ 
cions en que es troba el dirigent camperol colombià Francisco Cortés, pres en el Penal de 
Chonchocoro acusat de "ensinistrar a les organitzacions bolivianes en el maneig d'explosius". 
M embres del Col·lectiu de Solidaritat M aloka, amb presència a Barcelona, van lliurar aquest 
matí als Consulats de Colòmbia i Bolívia de Barcelona, una carta exigint als governs d'amb¬ 
dós països l'alliberament immediat del dirigent. Tant la Cònsol de Colòmbia com el de Bolí¬ 
via, es van comprometre a enviar immediatament aquesta carta als seus respectius minis¬ 
teris de relacions exteriors. Col·lectiu de Solidaritat M aloka 2 II 6/ 03 


Va ser suspès el passat 9 d’octubre 

S'acosta el judici 
del ciutadà garrotxí 
Toti Juanola 

Girona/ El gironès.- El proper 8 de juliol serà 
jutjat a Girona el jove independentista de la 
Garrotxa Toti Juanola, El judici ja s'havia de 
celebrar el 9 d'octubre de l'any passat, però 
es va suspendre per la incompareixença dels 
membres del PP (principals testimonis de la 
fiscalia) fixant com a data de celebració el 
20 de maig, data en què tampoc es va cele¬ 
brar per "inconveniències" del jutjat... 

En Toti és acusat falsament de fer pintades 
amenaçadores contra membres del PP de 
Ripoll, l'única prova de què disposa el fiscal 
és una prova grafològica on els perits dels 
Mossos d'esquadra diuen haver trobat sem¬ 
blances amb la lletra d'en Toti, per això el 
fiscal li demana un total de 5 anys i 9 mesos 
de presó per tres delictes d'amenaces con¬ 
tinuades i llfaltes. 

El proper dia 8 de juliol, a les 9 del matí, hi ha 
convocada una concentració de suport i 
esmorzar popular davant els jutjats de 
Girona. A 2/ 4 de 10 inici del judici, durant tot 
el matí a fora del jutjat hi haurà concentració, 
parlaments i actuació de Pomada i d'en Titot 
(cantant dels grups Brams i M esclat). 

El Sud IIII 03 

Dissabte 12 juliol 

SALVEM L'EBRE DES DE DINS 

Piraguada 2003 Xerta - Tortosa 
9:30 Concentració a Xerta. 

13:30 Acte reivindicatiu aTortosa, 

Diumenge 13 julio l 

NOVA CULTURA DE L'AIGUA 

Ascensions simultànies a cims d Aragó i Catalunya 

+info www.cumbressolidarias.com 

976 41540 l(Aragó) 647903414 (Catalunya) 

Convoca: Coagret i Plataforma Defensa de l’Ebre 


5 ANYS DE VIDA D'UN CENTRE SOCIAL 

Arriba el judici contra el Cso Pati Blau 

Cornellà/ Baix Llobregat.- "El proper dimecres 9 de juliol comença el judici per la via penal 
contra el centre social Pati Blau de Cornellà de Llobregat. A finals de l'any passat va final¬ 
itzar la instrucció, que va durar 4 anys, amb una ressolució ferma de no desallotjament abans 
del judici, La línea que ha portat la fiscalia ha estat clarament criminalitzadora, ja que dema¬ 
nen la identificació, detenció i passada a disposició judicial dels i les okupants, i després 
demanen el desallotjament. La teoria de la fiscalia es que les persones autoinculpades no 
són les persones que pertanyen al Cso, de forma que abans de finalitzar la instrucció va 
aconseguir que la jutgessa, Berta Pellicer, que portava també el cas de l'Ateneu de Cornellà 
i del centre social La Krispa, acceptés obrir un altre cas pels mateixos fets per la via penal. 
Tot i que una persona autoinculpada en el primer cas està també en el segon, aquest con¬ 
tinua endavant, però només està en instrucció als jutjats de Cornellà. Perquè no creiem en 
la seva justícia... Ara i sempre.,. Resistència. Fiem convocat una concentració de suport el 
proper dimecres 9 de juliol a les 9 del matí, al passeig Lluis Companys de Barcelona (metro: 
Arc de Triomf).” Assemblea centre social Pati Blau ]/ 7/ 03 

Concentració: dimecres 9 de juliol, 9 mati' alsjutjats de Barcbona 

Recolzem el Pati Blau 


D JULIOL, D DEL MATÍ ALSJUTJATS. SUPORT ENCAUSATS VAGA GENERAL 

Suport encausats 20-J 


rs^L'oratge de la setmana vinent 


Dimecres 2 Divendres 4 Diumenge 6 Dimarts 8 



Temperatures en descens dia rere dia, a la nit fins i tot farà fresca a partir de dijous. 
Les màximes no passaran dels 25 graus. Possibilitat de tempesta el dijous a la tarda. 



















































